Josep Borrell: BE duhet të dëshmojë "oreks për pushtet"
Komentet shefi i Politikës së Jashtme të BE-së i bëri në konferencën mbi Sigurinë që mbahet në Mynih të Gjermanisë. Ai u bëri thirrje qeverive evropiane për veprime në politikën e jashtme dhe jo vetëm deklarata. 
Qeveritë e Bashkimit Evropian duhet të jenë të gatshme të ndërhyjnë në kriza ndërkombëtare ose do të rrezikonin zgjatjen e paralizës në politikën e tyre të jashtme, tha një diplomat i lartë i BE-së të dielën. BE-ja është blloku më i madh tregtar në botë, por shpesh nuk arrin të flasë me një zë lidhur me çështje të politikës së jashtme pasi kjo kërkon konsensus mes anëtarëve. Qeveritë e BE-së janë të ndara për çështje të ndryshme nga Libia tek Venezuela. "", tha shefi i politikës së jashtme Josep Borrell në Mynih në konferencën e Sigurisë, duke theksuar se kjo nuk nënkupton vetëm fuqinë ushtarake. "", shtoi ai. Ndikimi i Bashkimit Evropian në botë është zbehur, pjesërisht prej politikës "Amerika e Parë" të Presidentit Donald Trump e cila ka minuar përparësitë evropiane. Vendimi i zotit Trump për të hequr dorë nga marrëveshja bërthamore me Iranit 2015 si dhe marrëveshja e Parisit për klimën, njohja nga ana e tij e Jeruzalemit si kryeqyteti i Izraelit përpara një zgjidhjeje përfundimtare për paqen në Lindjen e Mesme si dhe kritika e tij ndaj NATO-s bien në kundërshtim me qëndrimet evropiane. Udhëheqësit e rinj në Bruksel prej muajit janar i kanë intensifikuar përpjekjet diplomatike veçanërisht në Lindjen e Mesme. Por blloku është ende i ndarë lidhur me reagimin e tij ndaj planit për paqe për palestinezët dhe Izraelin, të propozuar nga Presidenti amerikan Trump. "Kur mungon unanimiteti në BE, shumica duhet të veprojë", tha zoti Borrell.